b"\n_START_ARTICLE_\nCepheus Park Randers\n_START_SECTION_\nKapacitet\n_START_PARAGRAPH_\nVed internationale kampe, og med en konfiguration kun med siddepladser p\xc3\xa5 hele stadion, vil kapaciteten v\xc3\xa6re 9700. Hvis nogle af siddepladssektionerne inddrages til st\xc3\xa5pladser, kan den maksimale kapacitet udvides til 13.500.\n_START_SECTION_\nHistorie\n_START_PARAGRAPH_\nRanders Kommune besluttede i 2004, at det dav\xc3\xa6rende stadion skulle renoveres, efter at Randers FC's ambition om at v\xc3\xa6re fast deltager i den bedste danske r\xc3\xa6kke var blevet realiseret. Stadionet hed tidligere blot Randers Stadion, men siden k\xc3\xb8bte investor-firmaet Essex rettighederne til navnet, hvorefter stadionet fik navnet Essex Park Randers. Stadionet skiftede imidlertid navn igen i april 2011, da et lokalt firma k\xc3\xb8bte navnerettighederne, og gav stadionet navnet AutoC Park Randers. Stadionet skiftede igen navn i 2015 til navn BioNutria Park Randers._NEWLINE_Stadionet skiftede atter navn i november 2018 til Cepheus Park Randers."